
Narva Linnavalitsuse Arhitektuuri- ja Linnaplaneerimise Ameti 
bilansis oleva põhivara kõlbmatuks tunnistamine, 

bilansist mahakandmine ja hävitamine
1. Asjaolud ja menetluse käik

Narva Linnavalitsuse Arhitektuuri ja Linnaplaneerimise Amet taotleb vara mahakandmist Narva Linnavalitsuse Arhitektuuri ja Linnaplaneerimise Ameti bilansist. Mahakantavaks varaks on projektor, koopiamasin ja notebook. Vastavalt Argo Elektronics OÜ 08.08.2013. a koostatud tehnilise seisundi aktile on loetletud tehnika moraalselt ja füüsiliselt vananenud. Esinevate rikete kõrvaldamine pole võimalik, kuna vajalikud varuosad ja komponendid pole enam tootmises. Eeltoodust tulenevalt on otstarbekas ülalnimetatud vara maha kanda.
Küsimused arutati Narva Linnavalitsuse linnakomisjoni 28.08.2013. a istungil (protokolli nr 10 punkt 5). Otsustati rahuldada Narva Linnavalitsuse Arhitektuuri ja Linnaplaneerimise Ameti vara bilansist mahakandmise taotlus.

2. Õiguslikud alused
2.1. Vastavalt kohaliku omavalitsuse korralduse seaduse § 30 lõike 1 punktile 2 linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Linna Volikogu 24.08.2006. a määrusega nr 34 vastuvõetud „Linnavara kõlbmatuks tunnistamise, mahakandmise ja hävitamise korra“ § 7 kohaselt linnavara tunnistatakse kõlbmatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud. Sama korra § 14 punkti 1 alusel otsuse põhivara kõlbmatuks tunnistamise ja mahakandmise kohta võtab vastu Narva Linnavalitsus.

3. Otsus

3.1.  Tunnistada Narva Linnavalitsuse Arhitektuuri ja Linnaplaneerimise Ameti bilansis olev vara kõlbmatuks:
· Projektor LCD LG Elektronics LP-XG2, inventari number 1131/009, soetamisaeg 19.09.2001. a, soetusmaksumus 4 793,37 eurot, kulum 100%;
· Koopiamasin Ricon Aficio 180, inventari number 1131/002, soetamisaeg 20.12.1999. a, soetusmaksumus 2 025,30 eurot , kulum 100%;
· Notebook Fujitsu Siemens LB E 6570 Pentium III 750 245 MB 20GB DVD arvuti, inventari number 1135/017, soetamisaeg 01.10.2001. a, soetusmaksumus 2 685,87 eurot, kulum 100%.
3.2.  Kanda punktis 3.1 nimetatud vara maha.
4. Rakendussätted

4.1. Korraldus jõustub seadusega sätestatud korras.
4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul selle korralduse teatavakstegemise päevast arvates.

